OzLabs/hebrew-wiki-articles huggingface dataset:
Disneymania (אלבום)

Disneymania (בעברית: דיסנימאניה) הוא אלבום מוזיקלי מסוגת הפופ, שמכיל בתוכו גרסאות כיסוי בביצוע אומנים שונים לשירים של דיסני, המשמש כאלבום הראשון בסדרת אלבומים בעלת אותו שם. האלבום הופץ לראשונה ב-17 בספטמבר 2002 על ידי חברת התקליטים וולט דיסני רקורדס, כאשר הקלטת השירים החלה בשנת 1998 בהוליווד.

סינגלים שיצאו במסגרת האלבום כוללים את "I Wan'na Be Like You (The Monkey Song)" בביצוע להקת Smash Mouth, "Beauty and the Beast" בביצוע להקת Jump5 ו-"Reflection" בביצוע כריסטינה אגילרה, אשר הגיע למקום התשע עשרה ב-Adult Contemporary ובזכות הצלחתו חברת תקליטי RCA מימנה את אלבום הבכורה שלה, "Christina Aguilera". לכל הסינגלים הופקו קליפים, בנוסף לשירים "Colors of the Wind" בביצוע אשנטי ו-Lil' Sis Shi Shi ו-"You'll Be in My Heart" בביצוע אשר.

האלבום נחשב להצלחה מסחרית, והגיע למקום החמישים ושניים בבילבורד 200 ולמקום הראשון במצעד אלבומי הילדים בארצות הברית. ב-21 בפברואר 2003 האלבום הוכר כ-Music recording certification על ידי איגוד תעשיית ההקלטות האמריקאי, לאחר שנמכרו חמש מאות אלף עותקים שלו.

== רקע ==
בשנת 1998 יצא אלבום האוסף "Stay Awake: Various Interpretations of Music from Vintage Disney Films" על ידי איי אנד אם רקורדס, אשר כלל גרסאות כיסוי לשירים קלאסיים של דיסני. האלבום הביא השראה להפקת אלבום זה, אשר על פי דבריו של לואיג'י-תיאו קלברזה, נשיא חברת התקליטים וולט דיסני רקורדס, הוא נועד להתאים את שירי דיסני לאלף החדש.

כחלק מקידום האלבום, לפני הפצתו, היה אמור להיות ספיישל טלוויזיוני בו השירים היו אמורים להיות מבצועים על ידי האומנים בשידור חיי, כאשר הוא מעולם לא יצא לפועל. כשהאלבום יצא הוא זכה להצלחה מסחרית ולביקורות חיוביות. אלבום זה הביא ליצירת סדרת האלבומים "Disneymania" שכוללת בנוסף אליו עוד שישה אלבומים ושני אלבומי צד.

== רשימת רצועות ==
{| class="wikitable plainrowheaders" style="text-align:center;"
!#
!שיר
!מבצעים
!סרט
!אורך
|-
|1
|"Someday My Prince Will Come"
|אנסטייז'ה
|שלגיה ושבעת הגמדים
|3:45
|-
|2
|"Under the Sea"
|A-Teens
|בת הים הקטנה
|3:25
|-
|3
|"You'll Be in My Heart"
|אשר
|טרזן
|4:12
|-
|4
|"When You Wish Upon a Star"
|אן סינק
|פינוקיו
|2:22
|-
|5
|"Colors of the Wind"
|אשנטי ו-Lil' Sis Shi Shi
|פוקהונטס
|3:46
|-
|6
|"I Wan'na Be Like You (The Monkey Song)"
|Smash Mouth
|ספר הג'ונגל
|3:17
|-
|7
|"Part of Your World"
|ג'סיקה סימפסון
|בת הים הקטנה
|3:28
|-
|8
|"I Just Can't Wait to Be King"
|ארון קרטר
| rowspan="3" |מלך האריות
|3:26
|-
|9
|"Can You Feel the Love Tonight"
|S Club 7
|4:11
|-
|10
|"Hakuna Matata"
|Baha Men
|3:43
|-
|11
|"The Tiki Tiki Tiki Room"
|הילרי דאף
|חדר הטיקי הקסום
|2:44
|-
|12
|"Beauty and the Beast"
|Jump5
|היפה והחיה
|3:28
|-
|13
|"Kiss the Girl"
|No Secrets
|בת הים הקטנה
|3:14
|-
|14
|"Reflection"
|כריסטינה אגילרה
|מולאן
|3:34
|-
|15
|"Circle of Life"
|רונאן קיטינג
|מלך האריות
|4:43
|}

== מיקומי שיא ==

== קישורים חיצוניים ==
* 

== הערות שוליים ==

קטגוריה:אלבומי 2002
קטגוריה:אלבומי גרסאות כיסוי
קטגוריה:אלבומי פופ
קטגוריה:אלבומי חברת וולט דיסני רקורדס
סובחי א-טופיילי

סובחי א-טופיילי (בערבית: صبحي الطفيلي; נולד ב-1948) הוא איש דת מוסלמי-שיעי לבנוני שעמד בראש ארגון הטרור הלבנוני חזבאללה בין השנים 1989–1991. בשנת 1998 הודח מארגון חזבאללה.

א-טופיילי נולד ככל הנראה ב־1948 ב. עם ייסודו של ארגון חזבאללה בתחילת שנות ה-80 מונה למזכ"ל הראשון של הארגון וקיבל תמיכה איתנה מהאייתוללה רוחאללה ח'ומייני. טופיילי דגל בחזון מדינת ההלכה האסלאמית, לפיכך הוא התנגד להסכם טאיף, מ-22 באוקטובר 1989, שהביא לסיומה של מלחמת האזרחים בלבנון ולהכרה ברפובליקה הלבנונית. סוריה, שתמכה בהסכם, ביקשה מאיראן להביא להחלפתו של טופיילי בשל נוקשותו הדתית. ב-1991 הוחלף טופיילי בעבאס מוסאווי.

לאחר מבצע ענבי זעם ב־1996 החל טופיילי להטיף נגד הנהגת חזבאללה לאחר שנטשה לטענתו את מחויבותה לרווחת הקהילה השיעית. הוא קרא לכונן מהפכת רעבים שתחליף את חזבאללה, שזנח את ערכיו. במרץ 1998 פשטו כוחות צבא לבנון בסיוע כוחות סוריים על אזור בעלבכ ופירקו את נאמני טופיילי מנשקם. טופיילי מרבה להעביר ביקורת על הנהגת איראן וחזבאללה בראשות חסן נסראללה, בין השאר על רקע מעורבותם במלחמת האזרחים בסוריה.

==קישורים חיצוניים==

== הערות שוליים ==

קטגוריה:פעילי חזבאללה
קטגוריה:טרוריסטים לבנונים
קטגוריה:אנשי דת מוסלמים שיעים
קטגוריה:ראשי ארגוני טרור אסלאמי
קטגוריה:לבנונים שנולדו ב-1948
לילית סלופוטו

לילית סֵלוֹפּוּטוֹ (שם מדעי: Strix uralensis) היא מין של דורס לילה מהסוג לילית, החיה ביערות הגשם של דרום-מזרח אסיה.

זוהי לילית גדולה יחסית באורך 44 עד 47 סנטימטרים. היא בעלת נוצות חומות-אדמדמות עם בטן וחזה מסורטטים בפסים ארוכים על רקע בהיר. הכנפיים והגב חומים ומעט סגולים. הראש גדול עם פרצוף שמע זהוב מנוצה בכבדות והמקור אפור ומופנה מטה. העיניים שחורות וגדולות. לעיתים מבלבלים בין לילית ממין זה ללילית עצים חומה.

מין זה פעיל בעיקר ביערות גשם ובמטעים, יערות הרריים ובין סבכים לאורך תפוצתו. הוא מתרחק מאזורים קרים או משטחי חופים ולעיתים יימצא בביצות ובין מנגרובים ואף בפארקים עירוניים, אך הוא פעיל בעיקר בין הערביים והערב.

הליליות הן עופות מונוגמיים והן צדות בערב עופות קטנים יותר, מכרסמים, זוחלים וחרקים גדולים. הלילית משתמשת בשמיעתה המצוינת כדי לאתר את טרפה בחשיכה ועטה עליו עם טפריה הגדולים.

הליליות לא בונות קן אלא מטילות עד 3 ביצים בחללי עצים, נקרות סלעים או בקינים נטושים של עופות.

==תת-מינים==
ללילית זו 3 תת-מינים:
*Strix seloputo seloputo – מצוי בדרום מיאנמר, מרכז תאילנד ועד סינגפור, מרכז סומטרה וג'אווה
*Strix seloputo baweana – מצוי באי באוון (Bawean Island) ובצפון ג'אווה
*Strix seloputo wiepkini – מצוי באיי קאלאמיאן ובפלאוואן בפיליפינים

==קישורים חיצוניים==

== הערות שוליים ==

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:ינשופיים
קטגוריה:הפיליפינים: עופות
לדיסלב ז'נישק

לדיסלב ז'נישק (בצ'כית: Ladislav Ženíšek; 7 במרץ 1904 – 14 במאי 1985) היה כדורגלן ומאמן צ'כוסלובקי, ששיחק בעמדת הבלם עבור נבחרת צ'כוסלובקיה.

==ביוגרפיה==
ז'נישק נולד ב-7 במרץ 1904 בוינוהרדי שבאוסטרו-הונגריה של אותם הימים. ב-1924 החל את הקריירה בויקטוריה ז'יז'קוב מפראג בעונת הפתיחה של הליגה הצ'כוסלובקית ב-1925. שנתיים אחר כך עבר לקבוצה האמריקנית ספרטה שיקגו שנוסדה בידי יוצאי צ'כיה. ב-1929 ז'נישק שיחק וזכה עם סלביה פראג ב-5 תוארי אליפות. אחרי סיום עונת 1937/38 פרש מקריירת משחק בוויקטוריה ז'יז'קוב.

במדי נבחרת צ'כוסלובקיה ז'נישק ערך את הופעת בכורתו ב-17 בינואר 1926 בניצחון 1–3 על איטליה בטורינו. בזמן ששהה בארצות הברית הוא לא נקרא לשחק. עם טורניר טוב שלו במונדיאל 1934 הגיעה עימה עד לגמר בו הפסידו לאיטליה 2–1 בהארכה. הופעתו האחרונה הייתה ב-14 באפריל 1935 נגד אוסטריה, במשחק שנגמר בתיקו מאופס. בסך הכל ז'נישק ערך 22 הופעות במדים הלאומיים, כשארבעה מתוכם בתור קפטן הנבחרת.

==קישורים חיצוניים==

קטגוריה:כדורגלנים צ'כים
קטגוריה:כדורגלני סלביה פראג
קטגוריה:כדורגלני מונדיאל 1934
קטגוריה:צ'כוסלובקים שנולדו ב-1904
קטגוריה:צ'כוסלובקים שנפטרו ב-1985
קטגוריה:כדורגלני נבחרת צ'כוסלובקיה
גביע הטוטו 2020/2021

גביע הטוטו 2020/2021 לליגת העל הייתה המהדורה ה-36 של הגביע השלישי בחשיבותו בכדורגל הישראלי.

==השיטה==
===מסלול אלוף האלופים===

אלופת הליגה ומחזיקת הגביע של העונה שעברה מתמודדות ביניהן (משחק זה הוא גם על תואר אלוף האלופים) במפגש כפול בו המנצחת מעפילה לגמר מול הקבוצה המדורגת ראשונה במסלול הליגה.

===מסלול הליגה===

יתר 12 הקבוצות האחרות חולקו לשלושה בתים על פי אזור גאוגרפי. הקבוצה בעלת המאזן הטוב ביותר מבין שלוש מנצחות הבתים מעפילה אל משחק הגמר מול מנצחת אלוף האלופים.

==שלב הבתים==
===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right| בני סכנין
|3||2||1||0||4||1||3+||7||
|- bgcolor="#BBF3FF"
|align=right|מכבי חיפה
|3||2||0||1||2||1||1+||6||
|- bgcolor="FFFFBB"
|align=right|עירוני קריית שמונה
|3||0||2||1||3||4||1−||2||
|- bgcolor="#FFFFE6"
|align=right|הפועל חיפה
|3||0||1||2||2||5||3−||1||
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי נתניה
|3||2||0||1||4||1||3+||6||
|- bgcolor="#BBF3FF"
|align=right| הפועל כפר סבא
|3||1||1||1||5||5||0||4||
|- bgcolor="FFFFBB"
|align=right|מכבי פתח תקווה
|3||1||1||1||3||5||2−||4||
|- bgcolor="#FFFFE6"
|align=right|הפועל חדרה
|3||0||2||1||2||3||1−||2||
|}

===בית ג'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|בית"ר ירושלים
|3||1||2||0||2||0||2+||5||
|- bgcolor="#BBF3FF"
|align=right|בני יהודה תל אביב
|3||1||1||1||4||5||1−||4||
|- bgcolor="FFFFBB"
|align=right| הפועל תל אביב
|3||1||1||1||1||3||2−||4||
|- bgcolor="#FFFFE6"
|align=right|מ.ס. אשדוד
|3||1||0||2||5||4||1+||3||
|}

==אלוף האלופים==

==משחקי הדירוג==
===מקומות 4–3===

===מקומות 6–5===

===מקומות 8–7===

===מקומות 10–9===

===מקומות 12–11===

===מקומות 14–13===

==גמר==

==דירוג סופי==
{| class="wikitable" style="text-align:center"
|-
!דירוג
!קבוצה
|-bgcolor=gold
|align="center"align=right|מכבי תל אביב
|-bgcolor=silver
|align="center"align=right|בני סכנין
|-bgcolor=cc9966
|align="center"align=right|בית"ר ירושלים
|-
| 4
|align=right|מכבי נתניה
|-
| 5
|align=right|הפועל באר שבע
|-
| 6
|align=right|מכבי חיפה
|-
| 7
|align=right|בני יהודה תל אביב
|-
| 8
|align=right|הפועל כפר סבא
|-
| 9
|align=right|מכבי פתח תקווה
|-
| 10
|align=right|הפועל תל אביב
|-
| 11
|align=right|הפועל קריית שמונה
|-
| 12
|align=right|מ.ס אשדוד
|-
| 13
|align=right|הפועל חדרה
|-
| 14
|align=right|הפועל חיפה
|}

==ראו גם==
* גביע המדינה בכדורגל 2020/2021

קטגוריה:עונות בתחרויות כדורגל בישראל
קטגוריה:2020 בישראל: כדורגל
קטגוריה:תחרויות כדורגל ב-2020
לילית עצים חומה

לילית עצים חומה (שם מדעי: Strix leptogrammica) היא מין של דורס לילה מהסוג לילית המצוי ביערות גשם בדרום-מזרח אסיה. היא מזכירה מאוד במראה את המין לילית סלופוטו ושני המינים קרובים יחסית.

לילית זו בינונית בגודלה ואורכה הממוצע 45 עד 57 סנטימטרים. היא בעלת כסות נוצות חומות עד סגולות לאורך פלג הגוף העליון לרבות הכנפיים והזנב עד לכיפת הראש. הבטן והחזה מסורטטים בפסים שחורים על רקע בהיר. פרצוף השמע שלה צהוב בהיר עם טבעות אפורים דמויי-מסיכה סביבו והמקור אפור כהה ומעוקל. העיניים גדולות וכהות בעלות ראיית לילה חדה. שני הזוויגים דומים, אך הצעירים בעלי כסות כהה יותר עד התבגרותם.

הלילית היא פעילת לילה החיה ביערות פתוחים וסביבה דומה ולעיתים נמצאת גם בביצות וביערות מנגרובים, אך מתרחקת מיערות סבוכים מאוד. היא ניזונה בעיקר מעופות, ממכרסמים ומזוחלים קטנים. הלילית מעופפת חרישית המעמעמת את קולה ונוחתת על הטרף בעזרת טפריה הגדולים.

תפוצת הלילית היא במדינות: הודו, בנגלדש, סרי לנקה, אינדונזיה, טאיוואן ודרום סין. היא איננה שכיחה מאוד אך גם איננה בסכנת הכחדה, אם כי כמה מהאוכלוסיות עלולות להיפגע מכריתת יערות.

==תת-מינים==
* Strix leptogrammica bartelsi
* Strix leptogrammica caligata
* Strix leptogrammica chaseni
* Strix leptogrammica connectens
* Strix leptogrammica indranee
* Strix leptogrammica laotiana
* Strix leptogrammica leptogrammica
* Strix leptogrammica maingayi
* Strix leptogrammica myrtha
* Strix leptogrammica newarensis
* Strix leptogrammica niasensis
* Strix leptogrammica nyctiphasma
* Strix leptogrammica ochrogenys
* Strix leptogrammica ticehursti
* Strix leptogrammica vaga

==קישורים חיצוניים==

== הערות שוליים ==

קטגוריה:בעלי חיים שתוארו ב-1831
קטגוריה:טקסונים שתוארו בידי קונרד יאקוב טמינק
קטגוריה:ינשופיים
קטגוריה:בורנאו: עופות
קטגוריה:הודו: עופות
קטגוריה:בנגלדש: עופות
CMC זינגר

CMC זינגר (באנגלית : CMC Zinger, היה קרוי עד שנת 2015 : מיצובישי זינגר) הוא מיניוואן אשר מיוצר בטאיוואן, ובסין.

בטאיוואן דגם "CMC זינגר" מיוצר על ידי China Motor Corporation (בסינית : "中華汽車工業股份有限公司") משנת 2005. הדגם משווק מ-24 בדצמבר 2005.

בסין דגם "CMC זינגר" מיוצר על ידי יצרנית הרכב הסינית Soueast (שם מלא : "South East (Fujian) Motor Co., Ltd") משנת 2007. יצרנית הרכב הסינית "Soueast" במיזם משותף של "China Motor Corporation" (25%), "Fujian Motors Group" (50%) ו-מיצובישי מוטורס (25%)

בפיליפינים דגם "CMC זינגר" יוצר ביו השנים 2014 - 2007 על ידי מיצובישי מוטורס הפיליפינים .

==מאפיינים==
* דגם "CMC זינגר" נבנה על בסיס דגם המיצובישי צ'לנג'ר
* 5 דלתות
* 5 נוסעים
* מנוע קדמי
* מנועי בנזין
* קיבולת מכל דלק - 65 ליטר

==דגמים שיוצרו תחת השם "מיצובישי זינגר"==
(יוצר עד שנת 2015)
* "GLS"
* "GLS Sport"

== גלריה ==
<gallery mode="packed" heights="100">
קובץ:TPC Keelung Branch AGC-6681 20200409.jpg | דגם CMC זינגר"
קובץ:Mitsubishi Zinger 01 China 2012-04-15.JPG | דגם מיצובישי זינגר"
קובץ:Elta TV AAF-5667 20190414.jpg | דגם CMC זינגר"
קובץ:Mitsubishi Zinger of Sunrise Airlines Parked at Taipei Songshan Airport 2nd Carpark 20150210.jpg | דגם מיצובישי זינגר"
קובץ:Chunghwa Telecom 1600-QH 20191214c.jpg | דגם CMC זינגר"
קובץ:2010 Mitsubishi Zinger (rear).jpg | דגם מיצובישי זינגר", שנת 2010
קובץ:Keelung City Fire Department 0459-B2 on Gongjian Road 20160615.jpg | דגם "מיצובישי זינגר" של שרותי כיבוי אש בעיר פרובינציאלית ג'ילונג בפרובינציית טאיוואן במדינת טאיוואן
קובץ:Taipei City Volunteer Fire Brigade 9479-YE 20190923b.jpg | דגם "מיצובישי זינגר"
</gallery>

==ראו גם==
* CMC Leadca

==קישורים חיצוניים==

* 
* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2005
קטגוריה:כלי רכב המיוצרים בטאיוואן
קטגוריה:כלי רכב המיוצרים בסין
קטגוריה:כלי רכב המיוצרים בפיליפינים
CMC זינגר
יאסנבו

יָאסֵנֵבוֹ (ברוסית: Ясенево) הוא נפה של המחוז הדרום-מערבי של העיר הפדרלית מוסקבה, שברוסיה. שטח הנפה הוא 25.3665 קמ"ר ואוכלוסייתה מונה 178,264 תושבים (2020).

== אתרים ראויים לציון ==
* יער ביטצבסקי, הפארק השני בגודלו במוסקבה
* כנסיית ההתערבות ביאסנבו 
* אחוזת יאסנבו 
* אחוזת אוזקויה 
* מכון פליאונטולוגי על שם בוריסיאק , אחד המכונים הפליאונטולוגיים הגדולים בעולם.
* מטה סוכנות הביון הרוסית

==קישורים חיצוניים==

* 

קטגוריה:מוסקבה: נפות
לפורטובו

נפת לֶפוֹרְטוֹבוֹ (ברוסית: район Лефортово) היא נפה במחוז הדרום-מזרחי של העיר הפדרלית מוסקבה שברוסיה. שטחה 9.06 קמ"ר, ואוכלוסייתה מונה 95,467 תושבים (2020).

== אתרים ראויים לציון ==
* כלא לפורטובו
* בית החולים הצבאי הראשי על שם בורדנקו
* צריפי לפורטובו
* ארמון יקטרינינסקי 
* בית העלמין וודנסקויה
* מנהרת לפורטובו 
* פארק לפורטובו 
* האוניברסיטה הטכנית של מוסקבה לתקשורת ואינפורמטיקה (הבניין הראשי)

==קישורים חיצוניים==

* 

קטגוריה:מוסקבה: נפות
אאודי קוואטרו קונספט

אאודי קוואטרו קונספט (בגרמנית: Audi quattro concept) היא מכונית קונספט בתצורה מכונית קופה מתוצרת יצרנית הרכב הגרמנית אאודי אשר הוצגה בשנת 2010.

==אאודי קוואטרו קונספט==

* אב טיפוס של "אאודי קווטרו קונספט" הוצג לראשונה בתערוכת הרכב הבינלאומית בפריז בשנת 2010.
* 2 דלתות + דלת אחורית.
* 4 מושבים.
* מנוע קדמי - אורכי מתוצרת פולקסווגן.
* מנוע בנזין.
* סוג הנעה: הנעה כפולה 4x4.
* פלטפורמה "Volkswagen Group MLB platform".

== גלריה ==
<gallery mode="packed" heights="120">
קובץ:Audi Quattro Concept - Flickr - David Villarreal Fernández (3).jpg | "אאודי קוואטרו קונספט"
קובץ:Mondial de l'Automobile 2010, Paris - France (5058151905).jpg | "אאודי קוואטרו קונספט"
קובץ:Audi Quattro Concept - Flickr - David Villarreal Fernández (6).jpg | "אאודי קוואטרו קונספט"
קובץ: Audi Quattro Concept - Flickr - David Villarreal Fernández.jpg| "אאודי קוואטרו קונספט"
קובץ:Audi Quattro Concept - Flickr - David Villarreal Fernández (1).jpg | "אאודי קוואטרו קונספט"
קובץ:Audi Quattro Concept - Flickr - David Villarreal Fernández (2).jpg | "אאודי קוואטרו קונספט"
קובץ: Audi Quattro Concept - Flickr - David Villarreal Fernández (4).jpg| "אאודי קוואטרו קונספט"
קובץ:Mondial de l'Automobile 2010, Paris - France (5058768288).jpg | "אאודי קוואטרו קונספט"
</gallery>

==ראו גם==
* אאודי רוזמאייר
* אאודי רודג'ט
* אאודי נובולארי קוואטרו
* אאודי אבוס קוואטרו
* אאודי ספורטבק קונספט
* אאודי RSQ
* אאודי PB18 e-tron

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-2010
קטגוריה:מכוניות קופה
קטגוריה:מכוניות קונספט
ק
קטגוריה:כלי רכב גרמניים
דרל קרייר

ג'יימס דרל קרייר (באנגלית: James Darel Carrier; נולד ב-26 באוקטובר 1940) הוא כדורסלן עבר אמריקאי, אשר שיחק בליגת ה-ABA בין השנים 1967–1973. ב-3 מתוך 6 עונותיו בליגה נבחר להשתתף במשחק האולסטאר, ולאורך הקריירה רשם ממוצעים כוללים של 20.0 נקודות, 3.4 ריבאונדים ו-2.6 אסיסטים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

==קריירת מכללות==
קרייר נולד במחוז וורן שבקנטקי, ובין השנים 1960–1964 למד באוניברסיטת מערב קנטקי. בעונת 1961/1962 העפיל עם קבוצת הכדורסל של האוניברסיטה לשלב שמינית גמר טורניר אליפות המכללות, בפעם השלישית בלבד בתולדותיה; במשחק שמינית הגמר הפסידה הקבוצה מול אוניברסיטת המדינה של אוהיו, בה שיחקו ג'רי לוקאס, ג'ון האבליצ'ק ובוב נייט. בעונת 1963/1964 הוביל את כל שחקני מחוז OVC, עם 26.0 נקודות בממוצע למשחק.

==נבחרת ארצות הברית==
לפני עונתו הראשונה כשחקן מקצועי, השתתף קרייר באליפות העולם בכדורסל 1967, כחבר נבחרת ארצות הברית. לאורך הטורניר הוביל את קלעי נבחרתו, עם ממוצע של 11.7 נקודות למשחק, אולם ארצות הברית סיימה במקום הרביעי בלבד, לאחר שהפסידה בסיבוב הגמר מול נבחרות יוגוסלביה (72–73) וברזיל (71–80).

==קריירת משחק מקצועית==
בדראפט ה-NBA{{כ}} 1964 נבחר קרייר על ידי סנט לואיס הוקס בבחירה ה-74, אולם החל לשחק כדורסל מקצועי רק בשנת 1967, עבור קבוצת קנטקי קולונלס מליגת ה-ABA. בכל 3 עונותיו הראשונות ב-ABA נבחר להשתתף במשחק האולסטאר, לצד חברו לקו האחורי בקנטקי – הרכז לואי דמפיר. ב-18 בנובמבר 1968 קלע קרייר שיא קריירה של 53 נקודות, בניצחון קבוצתו מול מיאמי פלורידיאנס. בעונת 1970/1971 סייע לקולונלס להעפיל לגמר ה-NBA, בו הפסידו מול יוטה סטארס בתוצאה 3–4; לאורך סדרת הגמר הצטיין עם ממוצע של 23.0 נקודות למשחק – הנתון השני בטיבו בקבוצה, אחרי הרוקי דן איסל.

בעונות 1971/1972 ו-1972/1973 שותף ב-37 משחקים בסך הכול, עבור קנטקי וממפיס טאמס, בשל פציעות שונות. בקיץ 1973 פרש ממשחק, בגיל 32.

אחוזי הקליעה לשלוש של קרייר לאורך הקריירה – 37.7% – הם הגבוהים ביותר בתולדות ליגת ה-ABA.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קנטקי: כדורסלנים
קטגוריה:בוגרי אוניברסיטת מערב קנטקי
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של סנט לואיס הוקס
קטגוריה:כדורסלני ליגת ה-ABA
קטגוריה:כדורסלני נבחרת ארצות הברית
קטגוריה:אמריקאים שנולדו ב-1940
משרד הנפט והאנרגיה של נורווגיה

המשרד המלכותי של נורווגיה לנפט ואנרגיה הוא משרד ממשלתי בממשלת נורווגיה, האחראי על אנרגיה בכלל וייצור נפט וגז טבעי בים הצפוני בפרט. שרת האנרגיה והנפט הנוכחית טינה ברו (חברת המפלגה השמרנית), סמכויות המשרד היו בעבר תחת משרד המסחר והתעשייה הנורווגי והוחלט להקימו ב-1997.

מטה המשרד ניזוק רבות במהלכי מתקפת הטרור בנורווגיה (2011) וכתוצאה מהתקפה נאלץ לעבור למקום אחר לאחר שהוחלט להרוס את משכנו בעת המתקפה.

המשרד מחולק לסעיפים הבאים:<ref></ref>
* צוות פוליטי
* יחידת תקשורת
* מחלקת טכנולוגיה ותעשייה
* מחלקת משאבי אנרגיה ומים
* המחלקה לכלכלה סחר וכלכלה תעשייתית
* מחלקת ניהול, תקציבים וחשבונאות
* לשכתה של השרה טינה ברו

סוכנויות ממשלתיות אשר כפופות למשרד:<ref name="sub"></ref>
* מנהלת הנפט הנורווגית
* מנהלת משאבי מים ואנרגיה נורווגית
* אנובה
* גסנובה
* סטטנט
* גאסקו
* פטורו

חברות מוגבלות ציבוריות בבעלות חלקית:
* אקווינור (בעלות של 62%)

==קישורים חיצוניים==
* 

== הערות שוליים ==

קטגוריה:משרדי אנרגיה
קטגוריה:ממשלת נורווגיה
קטגוריה:נפט בפוליטיקה
ג'ימי ג'ונס

ג'יימס "ג'ימי" ג'ונס (באנגלית: James "Jimmy" Jones; נולד ב-1 בינואר 1945) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1977. ב-6 מתוך 7 עונותיו ב-ABA נבחר להשתתף במשחק האולסטאר, ולאורך קריירת ה-ABA רשם ממוצעים כוללים של 19.2 נקודות, 5.1 אסיסטים ו-4.9 ריבאונדים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

==קריירת משחק==
ג'ונס נולד וגדל בעיר טלולה שבלואיזיאנה, ובין השנים 1963–1967 למד באוניברסיטת המדינה של גרמבלינג, אשר בצפון לואיזיאנה.

בדראפט ה-NBA{{כ}} 1967 נבחר ג'ונס על ידי בולטימור בולטס בבחירה ה-13, אולם בחר לשחק עבור קבוצת ניו אורלינס באקנירס מליגת ה-ABA. בעונת הרוקי שלו קלע 18.8 נקודות בממוצע למשחק, והוביל את ניו אורלינס, לצדם של דאג מו, רד רובינס ולארי בראון, להשתתפות בגמר ה-ABA. לאורך סדרת הגמר קלע 21.6 נקודות בממוצע למשחק, אך הבאקנירס הפסידו מול פיטסבורג פייפרס בתוצאה 3–4. ב-9 בדצמבר 1968 קלע שיא קריירה של 48 נקודות, בניצחון קבוצתו מול אוקלנד אוקס. את עונת 1968/1969 סיים במקום השני בליגה בממוצע נקודות למשחק (26.6), ובמקום הראשון באחוזי קליעה מהשדה (53.5%), ובסיומה נבחר לחמישיית העונה.

לקראת עונת 1971/1972 עבר לשחק ביוטה סטארס, אלופת ה-ABA בעונה הקודמת. בעונת 1973/1974 סייע לקבוצה להעפיל לגמר הליגה, אולם היא הפסידה בסדרת הגמר מול ניו יורק נטס, בתוצאה 1–4. באותה עונה השתתף במשחק האולסטאר של ה-ABA בפעם השישית בקריירה, ונבחר לחמישיית העונה בפעם השלישית בקריירה.

בקיץ 1974 חתם על חוזה בקבוצת וושינגטון בולטס מליגת ה-NBA. בעונתו הראשונה בקבוצה העפיל עמה לגמר ה-NBA, כמחליפו מהספסל של קווין פורטר. לאורך 3 עונותיו עם הבולטס, שהיו האחרונות בקריירה שלו, קלע ג'ונס 6.4 נקודות בממוצע למשחק בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של בולטימור בולטס (1963–1973)
קטגוריה:כדורסלני ליגת ה-ABA
קטגוריה:כדורסלני וושינגטון בולטס
קטגוריה:בוגרי אוניברסיטת המדינה של גרמבלינג
קטגוריה:אמריקאים שנולדו ב-1945
אאודי נובולארי קוואטרו

אאודי נובולארי קוואטרו (בגרמנית : Audi Nuvolari quattro) היא מכונית קונספט בתצורה מכונית קופה בסגנון גראן טוריסמו מתוצרת יצרנית הרכב הגרמנית אאודי אשר הוצגה בשנת 2003

=="אאודי נובולארי קוואטרו"==

* "אאודי נובולארי קוואטרו" הוצגה לראשונה בתערוכת המכוניות הבינלאומית ב-ז'נבה בשנת 2003
* 2 דלתות
* 2 + 2 נוסעים
* מנוע בנזין V10 צילינדרים, 5.0 ליטר מתוצרת למבורגיני, מנוע קירור מים
* סוג הנעה : הנעה כפולה 4x4
* צמיגים מתוצרת מישלן : "Michelin PAX 265/720 R 560"
* תאוצה בין 100 - 0 היא 4.1 שניות

== גלריה ==
<gallery mode="packed" heights="180">
קובץ: Neckarsulm-AudiForum-Audi-Studie-Nuvolari.jpg| "אאודי נובולארי קוואטרו"
קובץ:AUDI Nuvolari Quattro (859317621).jpg | "אאודי נובולארי קוואטרו"
</gallery>

==ראו גם==
* אאודי רוזמאייר
* אאודי רודג'ט
* אאודי קוואטרו קונספט
* אאודי אבוס קוואטרו
* אאודי שוטינג ברייק
* אאודי RSQ

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-2003
קטגוריה:מכוניות קופה
קטגוריה:מכוניות גראן טוריסמו
קטגוריה:מכוניות קונספט
נ
קטגוריה:כלי רכב גרמניים
קונצבו

קונצבו (ברוסית: Кунцево) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 16.5648 קמ"ר ואוכלוסייתו מונה 152,467 תושבים (2020).
== אתרים ראויים לציון ==
* בית החולים הקליני המרכזי של נשיא רוסיה
* מרכז המחקר הרפואי הלאומי לקרדיולוגיה
* המרכז הלאומי למחקר רפואי לניתוחי לב וכלי דם ע"ש בקולב
* האוניברסיטה הטכנולוגית הממלכתית הרוסית על שם קונסטנטין ציולקובסקי 
* בית החולים המרכזי של משרד הפנים
* המכללה הבנקאית
* המכללה לגאודזיה וקרטוגרפיה
* האוניברסיטה המוסקבאית של משרד הפנים
* המכללה הרפואית של מינהל נשיאות רוסיה
* כנסיית הצדיק הקדוש יוחנן הרוסי בקונצבו 
* [https://sbercity.ru/en/ סבר סיטי] הנמצא בבנייה

==קישורים חיצוניים==

* 

קטגוריה:מוסקבה: נפות
סוקול (נפה, מוסקבה)

סוקול (ברוסית: Сокол) הוא נפה של המחוז הצפוני של העיר הפדרלית מוסקבה, שברוסיה. שטחה הוא 3.72 קמ"ר ואוכלוסייתה מונה 60,171 תושבים (נכון ל-2020).

== אתרים ראויים לציון ==
* פארק הזיכרון לגיבורי מלחמת העולם הראשונה
* מכון התעופה המוסקבאי 
* אוניברסיטה ממלכתית לייצור מזון 
* האקדמיה לאמנות ותעשייה על שם סטרוגנוב 
* תחנת המטרו סוקול

==קישורים חיצוניים==

* 

קטגוריה:מוסקבה: נפות
חורושיובסקי

חורושיובסקי (ברוסית: Хорошёвский район) הוא ראיון של המחוז הצפוני של העיר הפדרלית מוסקבה, שברוסיה.

== אתרים ראויים לציון ==
* VEB ארנה
* מגה-ספורט ארנה
* היכל הספורט האוניברסלי של צסק"א
* טריומף פאלאס
* קניון אוויאפארק
* פארק שדה חודינקה
* Nordstar Tower 
* תחנת המטרו צסק"א

==קישורים חיצוניים==

* 

קטגוריה:מוסקבה: נפות
מאק קלווין

מאק קלווין (באנגלית: Mack Calvin; נולד ב-27 ביולי 1947) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1969–1981. לאורך 7 עונותיו ב-ABA השתתף 5 פעמים במשחק האולסטאר, ורשם ממוצעים כוללים של 19.9 נקודות, 5.8 אסיסטים ו-3.1 ריבאונדים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

==קריירת מכללות==
קלווין נולד בעיר פורט וורת' שבטקסס, ובשנת 1965 החל ללמוד ב"מכללה הקהילתית לונג ביץ'". שנתיים לאחר מכן עבר לאוניברסיטת דרום קליפורניה, ובשתי עונותיו בקבוצת הכדורסל של האוניברסיטה (USC Trojans) קלע 12.3 נקודות בממוצע למשחק.

==קריירת משחק מקצועית==
בדראפט ה-NBA{{כ}} 1969 נבחר קלווין על ידי לוס אנג'לס לייקרס בבחירה ה-187, אולם בחר לשחק עבור קבוצת לוס אנג'לס סטארס מליגת ה-ABA. בעונתו היחידה עם הסטארס קלע 16.8 נקודות בממוצע למשחק, והוביל את הקבוצה למעמד גמר ה-ABA, בו הפסידה מול אינדיאנה פייסרס (2–4).

בין השנים 1970–1972 שיחק עבור קבוצת הפלורידיאנס, במדיה רשם ממוצעים של 24.1 נקודות ו-6.7 אסיסטים למשחק, ובשתי העונות הבאות קלע 17.7 נקודות למשחק עבור קרוליינה קוגרס, תחת המאמן לארי בראון.

בעונת 1974/1975 השתתף במשחק האולסטאר של ה-ABA בפעם החמישית בקריירה, ונבחר לחמישיית העונה בפעם השלישית, לאחר שהוביל את כל שחקני הליגה בממוצע אסיסטים למשחק (7.7) ובאחוזי קליעה מקו העונשין (89.6%). בסיום אותה עונה, בה שיחק בדנוור נאגטס, ניצב במקום השלישי בהצבעות לפרס ה-MVP של העונה (אחרי ג'וליוס ארווינג וג'ורג' מקגיניס שחלקו את הפרס). בעונת 1975/1976 קלע 19.4 נקודות למשחק עבור וירג'יניה סקוויירס, אשר סיימה במקום השביעי והאחרון בליגה.

את קריירת המשחק ב-ABA סיים במקום השמינית בתולדות הליגה בנקודות (10,620), במקום השני באסיסטים (3,067) ובמקום הראשון בקליעות עונשין (3,554).

לקראת עונת עבר לשחק בלוס אנג'לס לייקרס מליגת ה-NBA. ב-4 עונותיו בליגה שיחק עבור 5 קבוצות שונות, והעמיד ממוצעים כוללים של 7.0 נקודות ו-2.5 אסיסטים למשחק.

==קריירת אימון==
בעונת 1975/1976, בעודו שחקן וירג'יניה סקוויירס, שימש קלווין לתקופה קצרה גם כמאמן הקבוצה, בין פיטוריו של אל ביאנקי לבין מינויו של ביל מוזלמן. בכל ששת משחקי הקבוצה תחת קלווין הפסידו הסקוויירס בפער ממוצע של כ-17 נקודות.

בין השנים 1987–1992 שימש כעוזר מאמן במילווקי באקס (תחת דל האריס) ובלוס אנג'לס קליפרס (תחת מייק שולר ולארי בראון). בעונת שימש כמאמן הראשי של הקליפרס במשך שני משחקים, בין פיטוריו של שולר לבין מינויו של בראון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של לוס אנג'לס לייקרס
קטגוריה:כדורסלני ליגת ה-ABA
קטגוריה:כדורסלני דנוור נאגטס
קטגוריה:כדורסלני לוס אנג'לס לייקרס
קטגוריה:כדורסלני סן אנטוניו ספרס
קטגוריה:כדורסלני יוטה ג'אז
קטגוריה:כדורסלני קליבלנד קאבלירס
קטגוריה:מאמני כדורסל אמריקאים
קטגוריה:מאמני ליגת ה-ABA
קטגוריה:מאמני לוס אנג'לס קליפרס
קטגוריה:אמריקאים שנולדו ב-1947
עמק לאוטרברונן

עמק לאוטרברונן (בגרמנית: Lauterbrunnental) הוא עמק טבעי הנמצא בקנטון ברן בשווייץ. בעמק נמצאת העיירה לאוטרברונן הקרויה על שם העמק ומתגוררים בה כ־900 תושבים. העמק ידוע בזכות פסגות ההרים ו־72 המפלים המקיפים אותו. המפל הגבוה ביותר הוא מפל שטאובך הנישא לגובה של 297 מטר.

== הרים בעמק לאוטרברונן ==
העמק נמצא למרגלותיהם של הרי יונגפראו (הנישא לגובה 4,158 מטר), הר מנך (4,107 מטר) והר אייגר (3,970 מטר) במזרח. למרגלות הר גלטשרהורן (3,983 מטר) ומיטאגהורן (3,897 מטר) במערב והרי גשפאלטנהורן (3,436 מטר) ושילטהורן (2,970 מטר) בדרום. הוא שוכן גם למרגלות קיר לאוטרברונן מצפון, הנמתח לאורך 8 ק"מ.

== אקלים בעמק לאוטרברונן ==
עמק לאוטרברונן נמצא בגובה 813 מטר מעל פני הים ומזג האוויר בו חמים אך ממוזג והטמפרטורה הממוצעת היא 7.6 מעלות צלזיוס. בין השנים 1981 ועד 2010, ירדו 136.5 ימי גשם או שלג בממוצע בעמק לאוטרברונן בכל שנה, עם כמות משקעים ממוצעת של 1,092 מ"מ. החודש היבש ביותר בעמק לאוטרברונן הוא מרץ עם 69 מ"מ משקעים והחודש עם כמות המשקעים הגבוהה ביותר הוא אוגוסט עם 129 מ"מ.

חודש יולי הוא החודש החם בשנה עם טמפרטורה ממוצעת של 16.6°C והחודש הקר ביותר בשנה הוא ינואר עם טמפרטורה של מינוס -1.2°C.<ref></ref>

==קישורים חיצוניים==

== הערות שוליים ==

קטגוריה:בקעות ועמקים
קטגוריה:ברן (קנטון): גאוגרפיה
הקהילה היהודית בניז'ני נובגורוד

הקהילה היהודית בניז'ני נובגורוד היא אחת הגדולות ברוסיה. בית הכנסת של הקהילה נמצא ברחוב גרוזינסקאיה 5 א בעיר. הקהילה כוללת את בית הספר היהודי המקיף, אור אבנר; הגן גן מנחם; ישיבת תומכי תמימים של חסידות חב"ד ומחנה הקיץ לבנים ולבנות, גן ישראל.

== היסטוריה ==
יהודים חיו בניז'ני נובגורוד מאז המאה ה-19, לאחר שחוקי האימפריה הרוסית אסרו על היהודים להתגורר במרכז רוסיה ואפשרו להם להתיישב רק בתחום המושב. רק סוחרים מהגילדה העליונה וחיילים בדימוס של הצבא הקיסרי יכלו לחיות שם. עם זאת, הסחר הגבוה והפיתוח התעשייתי של ניז'ני נובגורוד משך אנשים ויהודים החלו להגיע לניז'ני נובגורוד מאזורי המערב של האימפריה. רוב המהגרים היו סוחרים. הם הגיעו לניז'ני נובגורוד לירידי סחר שונים באזור היריד המקומי המפורסם. אך עד 1840 לא הייתה בעיר קהילה יהודית קבועה, שהתקבלה בעקבות צו של הצאר שהחל לגייס יהודים לשירות צבאי.

הקהילה של ניז'ני נובגורוד הוקמה על ידי חיילי הצאר, מכיוון שחייבים חיילים להתגורר בעיר בה שירתו. לאחר מכן הם הפכו לסוחרים והקהילה החלה לפרוח. עם פרוץ המהפכה ומלחמת האזרחים הרוסית, נרדפו יהודי העיר והקהילה השתקמה רק לאחר התפרקות ברית המועצות ומאז 1990, משמים חסידי חב"ד כמנהיגי הקהילה המקומית.

== בית הכנסת ניז'ני נובגורוד ==
בית הכנסת ניז'ני נובגורוד.
בשנת 1850 מנתה קהילת ניז'ני נובגורוד 300 איש והיו 3,000 איש בשנת 1913.<ref name="NNJC"></ref> בית הכנסת הוקם בתקופה שבין 1881 ל-1883. את בית הכנסת ניהל רב ראשי. שם הקימו ישיבה וקיימו שירותי דת, צדקה והלוויות.

בשנת 1938 כל בתי הכנסת והמועדונים היהודיים פורקו. בית הכנסת הוקם מחדש בשנת 1991 לאחר נפילת המשטר הסובייטי.

== כיום ==
תחיית הקהילה היהודית החלה בשנת 1989, כאשר כמה ערים יהודיות משפיעות ארגנו את מועדון התרבות היהודי. בהמשך, ליפה גרוזמן רשם רשמית את הקהילות הדתיות והחל לנקוט בפעולות להחזרת מבני בית הכנסת לידי הקהילה. בספטמבר 1991 הביא לפתיחת בית הספר היהודי וב-17 באפריל בית הכנסת קיים טקס פתיחה רשמי לאחר שיפוץ שנערך בו.

בשנת 1989 מונה אדוארד מ' צ'פרק לראש הקהילה היהודית של ניז'ני נובגורוד. בשנת 1999 הגיע שמעון ברגמן לניז'ני נובגורוד כדי לשמש כרבה הראשי של העיר. תחת הנהגתו עודכן המניין היומי בבית הכנסת, ומוסדות יהודיים שונים נפתחו בעיר: בית הספר אור אבנר-חב"ד; הגן, גן מנחם; מועדון נוער; וקייטנה עם ישיבת פנימייה, שיעורי תורה ופעילויות שונות לחגים. שנתיים אחר כך נבנה מקווה לנשים.

== קישורים חיצוניים ==

* [http://www.evreinn.ru/eng/ הקהילה היהודית בניז'ני נובגורוד] 

== הערות שוליים ==

ניז'ני נובגורוד
קטגוריה:ניז'ני נובגורוד
ועדת הבחירות הפדרלית

ועדת הבחירות הפדרלית של ארצות הברית (באנגלית: The Federal Election Commission, בראשי תיבות: FEC) היא גוף ממשלתי בארצות הברית המארגן בחירות לגופי ממשל פדרליים, ללא תלות בגופים ממשלתיים. ועדת הבחירות הפדרלית היא סוכנות רגולטורית עצמאית שהוקמה בשנת 1975 על ידי הקונגרס האמריקני להסדרת החקיקה בנושא מימון קמפיינים בארצות הברית. הוועדה הוקמה שנת 1975 בהתאם לתיקון לחוק קמפיין הבחירות הפדרלי. הוועדה אחראית "לחשוף מידע על מימון קמפיינים, להבטיח עמידה בהוראות החוק כמו מגבלות ואיסורים על תרומות ובקרה על מימון הממשלה לבחירות לנשיאות." 
== מטרות ==
מטרת הוועדה היא לפקח על ציות לחוקים פיננסיים במהלך מערכת הבחירות הפדרלית. חוקים אלה מסדירים את עמדת המועמדים לתפקיד פדרלי ואת פעילות הוועדות התומכות בהם. מועמדים פדרליים הם מועמדים לנשיאות, סגן נשיא, ומועמדים לבית הנבחרים והסנאט האמריקאי. 

== חברים ==
ועדת הבחירות הפדרלית מורכבת משישה חברי הצבעה שמונו על ידי הנשיא ואושרו על ידי הסנאט. חברי הוועדה נבחרים בזוגות מדי שנתיים (בדרך כלל שני נציגים ממפלגות פוליטיות שונות) לתקופה של שש שנים כל אחד. 

כך, אותה מפלגה יכולה להיות מיוצגת בו זמנית על ידי לא יותר משלושה חברי הוועדה, וכדי שהוועדה שתקבל החלטה נדרשים לפחות ארבעה קולות. בכל שנה בוחרים חברי הוועדה יו"ר וסגן יו"ר (בהכרח ממפלגות שונות) מבין מספרם לתקופה של שנה. על פי חוק, לאף אחד מחברי הוועדה אין את הזכות לכהן יותר מפעם אחת במהלך שש שנות כהונתו. בוועדת הבחירות הפדרלית יש גם שני חברים שאינם מצביעים באופן רשמי: פקיד בית הנבחרים ומזכיר הסנאט. הם מיוצגים בוועדה על ידי סגנים מיוחדים. 

== פגישות ==
על פי חוק, יש לכנס את הוועדה אחת לחודש; למעשה, היא נפגשת פעמיים בשבוע. הישיבות פתוחות לכולם, פרט לאותם פגישות או חלקי ישיבות שבהם נדונים סוגיות הקשורות בקיום החוק, סוגיות כוח אדם ועניינים חסויים אחרים. עבודת הוועדה נתמכת על ידי צוות של כ-250 איש. 

== חובות ==
ועדת הבחירות הפדרלית עוסקת בכל מגוון הנושאים הקשורים לחוקי הבחירות ומפקחת על יישומם, והיא פועלת בעיקר בשלושה תחומים עיקריים: 
# מימון המדינה לבחירות לנשיאות; 
# תרומות והוצאות המשפיעות על תוצאות הבחירות הפדרליות; 
# איסוף והכללה של מידע כספי על התנהלות מערכת הבחירות על פי דו"חות הוועדות הפוליטיות השונות. 

== מימוש חוק הבחירות ==
ועדת הבחירות הפדרלית היא בעלת סמכות שיפוט בלעדית לקיים את החוק. הפרות פוטנציאליות של החוק מתייחסות לוועדה, אם דרך עבודתה כתוצאה מביקורות או בדיקת דו"חות הוועדה, או ממקורות חיצוניים המבוססים על תלונות שהגישו אנשי הציבור או הצהרות מגופי ממשל אחרים. החוק קובע את הנוהל של ועדת הבחירות הפדרלית לפקח על ציות לחוק. אם בעקבות החקירה תגלה הוועדה כי החוק הופר, עליה לנסות ולפתור את הסוגיה באופן פורמלי בהסכמת הצדדים, לפני שתביא את התיק לבית המשפט. במעקב אחר ציות לחוק, ועדת הבחירות הפדרלית רשאית לנקוט בפעולה משפטית או להגיש תלונה פלילית למחלקת המשפטים. יש לשמור בסוד את כל שלבי התהליך עד לסגירת התיק, ואחריו ניתן לפרסום. 

פרסומים שהופקו על ידי ועדת הבחירות הפדרלית תורמים לעמידה בחוק על ידי הסבר על הוראות חוקיות בצורה נגישה ובשפה מובנת עבור מגוון רחב של קוראים. הפרסומים כוללים עלון חודשי, מדריכי קמפיין מפורטים וסדרת חוברות בנושא היבטים ספציפיים של החוק.
==ראו גם ==
* ועדת הבחירות המרכזית לכנסת
* ועדת הבחירות המרכזית של רוסיה

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: ארגונים ממשלתיים
קטגוריה:ארצות הברית: בחירות
קטגוריה:גופי פיקוח על בחירות
אאודי אבוס קוואטרו

אאודי אבוס קוואטרו (בגרמנית : Audi Avus quattro) היא מכונית קונספט בתצורה מכונית ספורט קופה המוגדרת מכונית על מתוצרת יצרנית הרכב הגרמנית אאודי אשר הוצגה בשנת 1991

=="אאודי אבוס קוואטרו"==

* "אאודי אבוס קוואטרו" הוצגה לראשונה בתערוכת המכוניות של טוקיו ("Tokyo Motor Show" ) בשנת 1991.
* מנוע מרכזי - אורכי 12W צילינדרים בפוזיציה 60°.
* 2 נוסעים
* 2 דלתות בתצורה "Scissor doors" .
* מנוע בנזין 6.0 ליטר, מנוע קירור מים.
* סוג הנעה: הנעה כפולה 4x4.
* מבנה גוף הדגם מורכב מאלומיניום בסידור של מבנה קשיח, קל משקל, דמוי מסבך, הבנוי מתלים שלובים בתבנית גאומטרית ויוצרים מסבך תלת-ממדי בתצורה של מסגרת חלל Space frame( ). הלוחות המרכיבות את גוף הדגם עשויים אלומיניום מלוטש בעובי 1.5 מ”מ שנחבש ידנית.
* קיבולת מכל דלק - 100 ליטר.
* צמיגים : "225/60 ZR 20", מידת צמיג "8J x 20".
* PSI (מדידת לחץ אוויר בצמיג) - 164.1 (PSI אחד שווה ל־6,894.757 פסקל).
* יחס כוח / משקל : 407.18 כ"ס ל-1,000 ק"ג.
* תאוצה בין 100 - 0 היא 2.8 שניות.
* תאוצה בין 160 - 0 היא 6.5 שניות.
* מחיר היחידה : 2,353,000 דולר.

== גלריה ==
<gallery mode="packed" heights="150">
קובץ:Audi Avus quattro, 1991.JPG | "אאודי אבוס קוואטרו"
קובץ:Audi Avus at Audi Forum Beijing.JPG | "אאודי אבוס קוואטרו"
קובץ:Audi Avus quattro, 1991 2.JPG | "אאודי אבוס קוואטרו" - מבט למנוע המרכזי
</gallery>

==ראו גם==
* אאודי רוזמאייר
* אאודי רודג'ט
* אאודי נובולארי קוואטרו
* אאודי קוואטרו קונספט
* אאודי ספורטבק קונספט
* אאודי RSQ

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1991
קטגוריה:מכוניות ספורט
קטגוריה:מכוניות קופה
קטגוריה:מכוניות על
קטגוריה:מכוניות מנוע מרכזי
קטגוריה:מכוניות קונספט
א
קטגוריה:כלי רכב גרמניים
לבאן קוטליה

לְבָאן קוּטָלִיָּה (בגאורגית: ლევან კუტალია; נולד ב-19 ביולי 1989) הוא כדורגלן גאורגי המשחק בעמדת החלוץ באלאשקרט מליגת העל הארמנית.

==קריירה==
קוטליה התחיל את הקריירה שלו בקבוצת זוגדידי מעיר הולדתו, ששיחקה אז בליגת העל הגאורגית. בגיל 19 הצטרף לסלביה סראייבו מהליגה הבוסנית, ושנה לאחר מכן הצטרף לזרינסקי מוסטר.

בשנת חזר לזוגדידי, ובהמשך הקריירה בגאורגיה שיחק בזסטפוני, שוקורה כובולתי, דינמו זוגדידי, מראני מרטבילי ואודישי 1919. בשנת 2017 עבר לטורפדו כותאיסי, ובעונת 2018 כבש עשרה שערי ליגה. בעונת 2019 הוחתם בדינמו טביליסי, עמה זכה באליפות ובתואר מלך שערי הליגה עם 20 שערים. בינואר 2020 חתם בקבוצת אירטיש פבלודר מליגת העל הקזחית, אך לא זכה לדקות משחק רבות.

ב-27 ביולי 2020 חתם בהפועל תל אביב. ב-8 באוגוסט ערך את הופעת הבכורה שלו במועדון, כשנכנס כמחליף במשחק מול מ.ס. אשדוד בגביע הטוטו. במחזור הראשון של עונת 2020/2021 ערך את הופעת הבכורה שלו בליגת העל, כשנכנס כמחליף במשחק מול הפועל כפר סבא. בסך הכול ערך 12 הופעות במדי הפועל תל אביב בכל המסגרות, ולא כבש. בחלון ההעברות של ינואר 2021 חתם בהפועל אום אל-פחם מהליגה הלאומית.

ב-27 ביוני 2021 חתם בסקציה נס ציונה. בסיום העונה העפיל עם הקבוצה לליגת העל.

ב-7 ביולי חתם באלאשקרט מליגת העל הארמנית.

==תארים==
;זסטפוני
*הסופר קאפ הגאורגי: 

;דינמו טביליסי
*אליפות גאורגיה: 

==קישורים חיצוניים==

==הערות שוליים==

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כדורגלני זרינסקי מוסטאר
קטגוריה:כדורגלני טורפדו כותאיסי
קטגוריה:כדורגלני דינמו טביליסי
קטגוריה:כדורגלני אירטיש
קטגוריה:כדורגלני הפועל תל אביב
קטגוריה:כדורגלני הפועל אום אל-פחם
קטגוריה:כדורגלני סקציה נס ציונה
קטגוריה:כדורגלני אלאשקרט ירוואן
קטגוריה:כדורגלנים זרים בישראל
קטגוריה:ספורטאים זרים בקזחסטן
קטגוריה:ספורטאים גאורגים בישראל
קטגוריה:ספורטאים זרים בארמניה
קטגוריה:גאורגים שנולדו ב-1989
משה חורין

משה (אלן) חורין (1 באוגוסט 1914–7 בינואר 1985) היה קצין צה"ל בדרגת סגן אלוף, שפיקד על גדוד 13 בחטיבת גולני ועל חטיבת עודד.
== ביוגרפיה ==
חורין נולד בגרמניה בשם אלן פרנק. היה חבר בברית חלוצים דתיים וב-1935 עלה לארץ ישראל והתיישב בכפר יעבץ. ב-1937 היה ממייסדי הקיבוץ הדתי טירת צבי.

היה חבר בנוטרות ובמשטרת היישובים העבריים והגיע לדרגת סרג'נט-מייג'ור. במקביל שירת בארגון ההגנה תחת הכינוי "ישי". הוא שימש מפקד מחלקת חי"ש בטירת צבי, מפקד קורסי מ"כים של ההגנה בעמק בית שאן, ומדריך נפתי של ההגנה ביישובי העמק. בתקופת המרד הערבי הגדול היה ממפקדי הכוחות בקיבוץ שהדפו בפברואר 1938 את מתקפת הפורעים הערבים על היישוב.

במלחמת העצמאות השתתף בקרב טירת צבי להדיפת צבא ההצלה. הוא היה ממקימי חטיבת גולני ושימש קצין מבצעים של גדוד 13. לאחר פציעתו של אברהם יפה מונה למפקד הגדוד במקומו והיה בכך למפקד הגדוד הדתי הראשון בצה"ל. הוא לחם עם הגדוד בכיבוש הכפר כאוכב אל הווא, בקרבות הגליל ועמק בית שאן ובמבצע אסף. במבצע חורב השתתף הגדוד תחת פיקודו בקרב העקוב מדם על משלט 86 ובמבצע עובדה הוביל את הגדוד עד לכיבוש אום רשרש. ב-1951 השתחרר משירות הקבע לאחר ששימש סגן מפקד החטיבה. בשירות המילואים פיקד על חטיבת עודד.

לאחר שחרורו עבד במשק הקיבוץ. שימש דייג, מנהל הייצור במפעל הנקניק "טיב" ומזכיר הפנים של הקיבוץ.

היה נשוי לאילזה ואב לשלושה. נפטר בשנת 1985, והובא למנוחות בבית העלמין שבקיבוצו טירת צבי. אשתו אילזה נפטרה בשנת 2013 בגיל 98, ונקברה לצידו.

==קישורים חיצוניים==
*
*[http://tiratzvi.org.il/viewpage.asp?pagesCatID=5718&MemorialPage=1&Personkey=gf55g6g877878367832158321vx1&siteName=tiratzvi דף הנצחה לחורין משה (אלן) ז"ל]

קטגוריה:מפקדי גדודים בחטיבת גולני
קטגוריה:מפקדי חטיבת עודד
קטגוריה:אנשי משטרת היישובים העבריים
קטגוריה:נוטרים
קטגוריה:לוחמי ההגנה
קטגוריה:מפקדי גדודים במלחמת העצמאות
קטגוריה:סגני-אלופים בצה"ל
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:חברי ברית חלוצים דתיים
קטגוריה:מייסדי קיבוצים
קטגוריה:לוחמי חטיבת גולני
קטגוריה:טירת צבי: אישים
קטגוריה:כפר יעבץ: אישים
קטגוריה:אישים הקבורים בטירת צבי
קטגוריה:ישראלים שנולדו ב-1914
קטגוריה:ישראלים שנפטרו ב-1985
קטגוריה:חיילי חטיבת גולני במלחמת העצמאות
פראובראז'נסקויה

פראובראז'נסקויה (ברוסית: Преображенское) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 5.614 קמ"ר ואוכלוסייתו מונה 91,574 תושבים (2020).

== אטימולוגיה ==
מקור שם האזור הוא בכנסיית ההשתנות של פראובראז'נסקויה. מושג ההשתנות הנוצרי מתורגם לרוסית כ-Преображение (בתעתיק: פראובראז'נייה), ושם המקום הוא הטיה של מילה זו.

== היסטוריה ==
התיעוד הראשון של כפר בשם פראובראז'נסקויה שהיה קיים באזור הוא מ-1661. באותה שנה נבנו במקום שתי כנסיות, והכפר נקרא על שם אחת מהן, כנסיית ההשתנות בפראובראז'נסקויה. באותן שנים בנה הצאר אלכסיי הראשון במקום את ארמון פראובראז'נסקיי. בשנת 1672 נבנה במקום התיאטרון המקצועי הראשון ברוסיה, קומדיה חורומינה. 

בנובמבר 1699 החל להתקיים בכפר משא ומתן בין פיוטר הגדול לבין נציגים מדנמרק והאיחוד הפולני-ליטאי, בשיחות שהובילו לחתימת ברית של המדינות הנ"ל עם רוסיה כנגד שוודיה, ובכך לפרוץ המלחמה הצפונית הגדולה.

הכפר נחשב למקום מולדתו של הצי הרוסי הקיסרי. הסיבה לכך קושרה בפיוטר הגדול, אשר בילה בכפר את עיקר ימי נעוריו, כאשר הוא הוגלה לשם בידי אחותו, סופיה אלכסייבנה רומנובה. צבא הצעצוע של פיוטר הגדול קם במקום, ובמסגרתו גם משמר פראובראז'נסקי (שנקרא על שם המקום) ורגימנט סמייונובסקי. באותו אזור למד פיוטר הגדול להפליג על ספינתו הראשונה, הבוֹטיק.

==אתרים ראויים לציון==
* RZD ארנה - אצטדיון הכדורגל הביתי של קבוצת לוקומוטיב מוסקבה.
* תחנת הרכבת ווסטוצ'ני - תחנת הרכבת החדשה ביותר במוסקבה, אשר נפתחה בשנת 2021. התחנה המרוחקת ביותר ממרכז העיר. 
* ספסאן ארנה - אצטדיון הכדורגל הביתי של קאזאנקה, קבוצת המילואים של לוקומוטיב, וכן של קבוצת הנוער של המועדון.
* בית העלמין פראובראז'נסקויה - אחד מבתי העלמין היוקרתיים במוסקבה, בו קבורים בין היתר ולדימיר קוץ, סרגיי מגניטסקי, אלכסיי בטלוב ועוד.
* פארק צ'רקיזובסקי - פארק שקם בשנת 1895. בתחומיו נמצא נחל צ'רקיזובסקי, וכן כנסייה המוקדשת לאליהו הנביא.
* תחנת המטרו צ'רקיזובסקאיה ופראובראז'נסקאיה פלושאד 

==קישורים חיצוניים==

* 

קטגוריה:מוסקבה: נפות
האספה הסוציאל-דמוקרטית הבלארוסית

הסאפה הסוציאל הדמוקרטית הבלארוסית (בבלארוסית: Беларуская сацыял-дэмакратычная Грамада) המכונה בפשטות "הרמדה" או "האספה", היא מפלגת אופוזיציה סוציאל-דמוקרטית בלארוסית. מנהיג המפלגה מאז אוקטובר 2018 הוא איש העסקים סרגיי צ'רצ'אן, שגם התמודד לבחירות לנשיאות בלארוס 2020.<ref></ref>

== מנהיגי המפלגה ==
ראש המפלגה הקודם משנת 1998 עד 2018 היה סטניסלב שושקביץ' שהיה ראש המדינה הראשון של רפובליקת בלארוס העצמאית בין 1991 ל-1994. לאחר שהפסיד בבחירות לנשיאות בשנת 1994, הוא לא השתתף שוב בפוליטיקה עד שסייע להקמת המפלגה בשנת 1998. בשנת 2004 הוא לא הורשה להירשם כמועמד וכך בבחירות לנשיאות 2010 הוא תמך במועמד אנדריי סניקוב.

== היסטוריה ==
* 1991 - הקמת האספה הסוציאל-דמוקרטית בבלארוס, עם כיו"ר.
* 1992 - הופך ליו"ר המפלגה.
* 1996 - איחוד עם המפלגה הסוציאל-דמוקרטית בהסכמה עממית, הקמת המפלגה הסוציאל-דמוקרטית של בלארוס (אספת העם).
* 1998 - שחזור האספה הסוציאל-דמוקרטית של בלארוס, סטניסלב שושקביץ' הופך ליושב ראש.
* 2016 - המפלגה מחרימה את הבחירות לפרלמנט הבלארוסי 2016.
* 2018 - סרגיי צ'ראצ'ן הופך ליו"ר המפלגה.

== קישורים חיצוניים ==
* 

== הערות שוליים ==

קטגוריה:בלארוס: מפלגות
קטגוריה:מפלגות שהוקמו ב-1991
וילי בולי

וילי-ארנו זובו בולי (באנגלית: Willy-Arnaud Zobo Boly; נולד ב-3 בפברואר 1991) הוא כדורגלן צרפתי, המשחק בעמדת הבלם בקבוצת נוטינגהאם פורסט מהפרמייר ליג ובנבחרת חוף השנהב.

== קריירה ==
בולי, יליד מלאן, סיין-אה-מארן. בולי שיחק בנוער עבור שלושה מועדונים. את הופעת הבכורה שלו עשה עם קבוצת המילואים של אוסר. ב-16 באפריל 2011, ערך את הופעת הבכורה שלו בליגת העל הצרפתית מול טולוז. שבוע לאחר מכן הבקיע את שער הבכורה מול לאנס. בולי היה שחקן הרכב קבוע בעונת 2011/12 עם 33 הופעות ושער אחד אבל ירד ליגה עם הקבוצה לאחר שסיימה במקום האחרון.

ב-1 בספטמבר 2014, עבר בולי לפורטוגל והצטרף לבראגה בעסקה לארבע שנים. בעונה הראשונה שלו במועדון, שיחק בקבוצת המילואים של המועדון בליגה הפורטוגלית השנייה.

ב-31 באוגוסט 2016, חתם בולי על חוזה לחמש שנים בפורטו אך מיעט לשחק.

ב-8 ביולי 2017, בולי הצטרף לוולברהמפטון וונדררס בהשאלה לעונה אחת.<ref></ref> את הופעת הבכורה עבור המועדון ערך במחזור הראשון של עונת 2017/2018 בניצחון 1:0 נגד מידלסברו, וכבש את שערו הראשון ב-31 באוקטובר בניצחון 0–2 על נוריץ' סיטי.

לאחר שערך 37 הופעות רשמיות ועזר לקבוצה לעלות לפרמייר ליג, בולי חתם על חוזה קבוע בוולבס.<ref></ref> את הופעת הבכורה שלו בפרמייר ליג ערך ב-11 באוגוסט 2018, בתיקו 2:2 מול אברטון. שבועיים לאחר מכן כבש את שער הבכורה בתיקו 1-1 מול מנצ'סטר סיטי. בולי כבש את שערו הראשון אי פעם בתחרות האירופית של אופ"א במשחק שלב הבתים בליגה האירופית נגד בשיקשט ב-3 באוקטובר 2019, משחק בו ניצחה וולבס 0–1.

ב-1 בספטמבר 2022 חתם בנוטינגהאם פורטס.

== קריירה בינלאומית ==
בולי עבר לייצג את נבחרת חוף השנהב בשנת 2020 לאחר שהופיע בנבחרות הנוער של צרפת. הוא ערך הופעה ראשונה בחוף השנהב בניצחון 1–2 על נבחרת מדגסקר ב-12 בנובמבר 2020.

נכלל בסגל נבחרת חוף השנהב לטורניר גביע אפריקה לאומות 2023.

== תארים ==
==== בראגה ====
* הגביע הפורטוגלי: 2015/2016

==== וולברהמפטון וונדררס ====
* אליפות הצ'מפיונשיפ: 2017/2018

;נבחרת חוף השנהב
* גביע אפריקה לאומות: 2023

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אוסר
קטגוריה:כדורגלני ספורטינג בראגה
קטגוריה:כדורגלני פורטו
קטגוריה:כדורגלני וולברהמפטון וונדררס
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני נוטינגהאם פורסט
קטגוריה:צרפתים שנולדו ב-1991
פיליובסקי פארק (נפה)

נפת פיליובסקי פארק (ברוסית: район Филёвский Парк) היא נפה במחוז המערבי של העיר הפדרלית מוסקבה שברוסיה. שטחה 9.6243 קמ"ר ואוכלוסייתה מונה 94,787 תושבים (2020).

המחוז המוניציפלי "פיליובסקי פארק" נוצר במהלך הרפורמה המנהלית בשנת 1991 בחלק משטח נפת קייבסקי לשעבר במוסקבה והיה חלק מהמחוז המערבי. לאחר שאומץ החוק "על החלוקה הטריטוריאלית של העיר מוסקבה" בשנת 1995, הוא קיבל מעמד הנפה "פיליובסקי פארק".

== אתרים ראויים לציון ==
* מרכז חרוניצ'ב למחקר מדעי וייצור בתחום החלל
* מרכז החלל הלאומי במוסקבה
* פארק פילי 
* כנסיית ההתערבות בפילי 
* זירת הכדורעף דינמו

==קישורים חיצוניים==

* 

קטגוריה:מוסקבה: נפות
יוז'ף גאלי

יוז'ף גאלי (בהונגרית: Gáli József; דיולה, 10 בפברואר 1930 – בודפשט, 5 במרץ 1981) היה סופר ניצול שואה, זוכה בפרס אטילה יוז'ף ומתרגם יהודי-הונגרי.

== קורות חיים ==
גאלי איבד את הוריו ואחיו כבר בגיל צעיר בשואה. בשנת 1944 הוא גורש למחנה ההשמדה אושוויץ עם הוריו ועם אחותו הרופאה. אביו גזה גאלי הועבר מאושוויץ לבוכנוואלד ונספה שם. אחיו נספה במחנות שירות העבודה (עבודות כפייה ליהודים עבור הצבא ההונגרי). גאלי סיים את האוניברסיטה לאמנויות התיאטרון והקולנוע בבודפשט בשנת 1955.<ref></ref>

ב־6 באוקטובר 1956, ביום הבאתו לקבורה מחדש של לסלו רייק, הוצג בתיאטרון אטילה יוז'ף בבודפשט מחזהו בשם "הר החירות" (Szabadsághegy) בו הביע ביקורת על פולחן האישיות של מתיאש ראקושי. אימרה נאג' נכח גם הוא בבכורת המחזה.

גאלי השתתף במרד ההונגרי של שנת 1956 תחילה כעורך בעיתון ולאחר מכן כחבר בקבוצת ההתנגדות בבית החולים ברחוב פטרפי שאנדור. הוא נעצר ב -5 בדצמבר באותה השנה באשמת "פעילות אנטי-מהפכנית". הוא נידון להוצאה להורג ב־20 ביוני 1957. בעקבות המחאה בינלאומית שפרצה הושעה עונש המוות שלו יחד עם עונש המוות של עורך העיתון שלו וחברו הסופר והעיתונאי דיולה אוברשובסקי. בבחינה מחדש של משפטו הומתק עונשו לחמש עשרה שנות מאסר והוא שוחרר עקב חנינה ב-4 באפריל 1961. בשנת 1963 יכול היה למצוא עבודה רק בספריה הלאומית על שם סצ'ני באגף להיסטוריה של תיאטרון, שם עבד עד לפרישתו בשנת 1975.

הוא תרגם את יצירותיהם של היינריך בל, ברטולט ברכט, פטר הנדקה, הרמן הסה, אדן פון הורבאט, הנריק איבסן, פרנץ קפקא, פרידריך שילר, פרנק ודקינד ואחרים.

== כתביו ==

== מתרגומיו הספרותיים ==
* היינריך בל: ביומו של מסע שרות, 1968. (תורגם גם לעברית על ידי צבי ארד, זמורה ביתן, 1993)

== לקריאה נוספת ==
* [http://mek.niif.hu/00300/00355/html/ABC04834/04953.htm לקסיקון ביוגרפי הונגרי], הספרייה האלקטרונית ההונגרית
* [https://web.archive.org/web/20131028192012/http://1956.mti.hu/Pages/WiW.aspx?id=921 56 מי זה מי], 1956.mti.hu
* [http://www.gyulaihirlap.hu/index.fcgi?rx=&item=&akadaly=&nyelv=hu&menuparam_8=3106 יוז'ף גאלי, המהפכן שנידון למוות], גיולאי הירלאפ, 28 באוקטובר 2010
* [http://www.litera.hu/hirek/harminc-eve-halt-meg-gali-jozsef יוז'ף גאלי נפטר לפני שלושים שנה], Litera.hu, 2 באפריל 2011
* [http://belsokozles.blog.hu/2013/11/04/23_adas_gali_jozsefrol_balla_margit שידור תוכנית הרדיו תקשורת פנימית על יוזף גאלי], קלוברדיה, 4 בנובמבר 2013
* [https://web.archive.org/web/20140714202205/http://pilpul.net/komoly/elmondom-az-eletedet-alberletekben אספר לכם על חייכם בשכירות משנה - תמליל שיחת הרדיו], [https://web.archive.org/web/20140705010359/http://pilpul.net/ Pilpul.net], 29 ביוני 2014
* [https://web.archive.org/web/20160304194626/http://www.criticailapok.hu/index.php?option=com_content&view=article&id=22743 האם הר החירות עדיין עומד?] [https://web.archive.org/web/20160304194626/http://www.criticailapok.hu/index.php?option=com_content&view=article&id=22743 סיפורו של יוז'ף גאלי וטקסט של לאסלו דרוושי בתיאטרון יוז'ף אטילה], אנה פלדש, דפי ביקורת

== הערות שוליים ==

קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:אסירים במחנה הריכוז אושוויץ
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:המרד ההונגרי: אישים
קטגוריה:גיולה (עיר): אישים
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1931
קטגוריה:הונגרים שנפטרו ב-1981
שצ'וקינו

נפת שצ'וקינו (ברוסית: райо́н Щу́кино) היא נפה של המחוז הצפון-מערבי של העיר הפדרלית מוסקבה, שברוסיה. שטח המחוז הוא 7.685 קמ"ר ואוכלוסייתו מונה 111,673 תושבים (2020).

מוסדות מדעיים (מכון קורצ'טוב, מכונים לחומרים אורגניים, וירולוגיה, ביופיזיקה), בתי חולים ופארקים תופסים חלק ניכר משטחו של הראיון. פיתוח המגורים של הראיון נוצר בשנות ה-40 – שנות ה-70; בשנות ה-90 של המאה ה-20 החלה הריסת בניינים בני חמש קומות ובנייה של רבי קומות כמו מתחם מגורים יוקרתי אלייה פארוסה.

==קישורים חיצוניים==

* 

קטגוריה:מוסקבה: נפות